google/wiki40b huggingface dataset:
Masjid Mukim Takang

Pentadbiran

Masjid Mukim Takang memiliki nombor pendaftaran masjid No Daftar: MY-03-BCK-00472.
Majalah URTV

Sejarah percetakan

MAJALAH Utusan Radio & TV (URTV) kini sudah berusia 45 tahun. Masih kekal menjadi wadah kepada peminat seni dan hiburan tanah air dengan paparan personaliti serta diari hiburan dari semasa ke semasa.
Ternyata keputusan pihak pengurusan Utusan Melayu (M) Bhd. menerbitkan sebuah majalah hiburan dengan terbitan perdana pada 15 Januari 1970 satu keputusan tepat.
Pihak pengurusan pada masa itu memikirkan perlunya ada sebuah majalah hiburan kerana tidak banyak majalah genre tersebut di pasaran ketika itu.
Sementelah pada masa itu majalah Utusan Film & Sport yang juga terbitan Utusan Melayu sudah diberhentikan penerbitan.
Untuk penerbitan URTV itu sekumpulan wartawan kanan di Utusan Melayu diberi tanggungjawab mengendalikannya dengan AR Kamaludin mengepalainya.
Sarimah Kian Improve. Itulah tajuk utama dengan seniwati Sarimah dipilih sebagai penghias muka hadapan dengan harga pengenalan 30 sen. Pada masa itu Sarimah antara pelakon hebat dunia perfileman Malaysia.
Sesuai dengan namanya, pengisian URTV pada edisi terawal juga mengangkat program televisyen (TV) yang ada pada masa itu. Program Juara Kugiran antara yang mendapat liputan meluas.
Sementelah program itu sendiri diilhamkan apabila melihat semaraknya kugiran yang mahu melangkah ke dunia muzik. URTV antara yang banyak mempromosikan kugiran yang muncul.
Antara kugiran tempatan yang mendapat liputan termasuk Orkes Nirwana, The Zurah, De Fictions dan banyak lagi. Penghibur di kelab turut mendapat tempat dalam URTV.
Pada tahun yang sama URTV juga membuat perubahan untuk memberikan kepuasan kepada pembaca dan harga dinaikkan kepada 40 sen senaskhah.
Dari semasa ke semasa, majalah dwi bulanan itu turut dinaikkan harga dengan harga terkini RM5.00 termasuk GST. Sejak Januari tahun ini URTV kini terbit secara bulanan.
URTV juga mengalami perubahan masthead sesuai dengan perubahan zaman yang dilalui. Daripada Utusan Radio & TV pada era 70-an diberi wajah baharu dengan singkatan URTV sejak era 1980-an hingga sekarang.
Perubahan masthead dianggap perlu untuk menjadikan URTV terus relevan dari zaman ke zaman dan nampak sentiasa segar untuk cita rasa remaja pada zamannya.
Motto URTV juga turut berubah. Kali pertama dengan motto Majalah Hiburan Untuk Semua dan pada era 1980-an hingga sekarang ditukar kepada Majalah Hiburan Paling Popular.
Tahun 1980-an boleh dianggap zaman kemuncak URTV. Pada masa itu golongan selebriti juga semakin bercambah dengan adanya stesen televisyen swasta dan pertambahan bahan tempatan di kaca TV.
URTV menjadi lebih selektif dengan hanya memilih nama-nama popular sebagai penghias muka depan dan pengisian dalaman. Sebab itu artis turut berasa tempias populariti apabila menghiasi dada majalah URTV.
Sepanjang 45 tahun ini banyak nama besar dalam bidang kewartawanan hiburan memberi sentuhan mereka kepada URTV. Antaranya Bahyah Mahmood (BAM), Juwie, Rosie Hashim, Norshah Tamby, Mustafa AR, Norbaya Musa, Muzlina Abu Bakar, Huzz, Fatimah Hassan dan ramai lagi.
Bahyah atau BAM menjadi nama yang sangat sinonim dengan URTV. Dia antara yang menjadi wartawan sejak awal dan menjadi peneraju URTV daripada pertengahan era 1970-an hingga 1990-an.
Jack the Ripper

Jack the Ripper (Jack si Perobek) adalah gelaran untuk pembunuh bersiri misteri yang melakukan rangkaian pembunuhan bersiri dan pencacatan di London, England pada abad ke-19.
Pada 31 Ogos 1888 lewat tengah malam, di daerah East End di bandaraya London, England yang dikenali dengan nama Whitechapel (daerah lampu merah di London) pernah heboh dengan aksi pembunuhan bersiri sadis terhadap sejumlah wanita pelacur. Identiti pembunuh hingga kini tidak berjaya disingkapkan. Polis hanya mengetahui bahawa pembunuh menggelar dirinya sebagai "Jack the Ripper" melalui satu surat yang disebarkan media.
Jack The Ripper tidak meninggalkan satu bukti pun dalam tindakan jenayahnya, pola pembunuhannya pun tidak diketahui. Satu-satunya persamaan antara korban-korbannya ialah bahawa mereka adalah wanita pelacur. Ramai pakar menunjuk kepada kelaran dalam pada leher, perut dan pencacatan alat kelamin, pengeluaran organ dalaman, dan peningkatan pencacatan pada bahagian muka merupakan ciri-ciri modus operandi Jack the Ripper. Dua kes pertama dalam fail pembunuhan di Whitechapel, yang berkait dengan Emma Elizabeth Smith dan Martha Tabram, tidak selari dengan pola ini dan tidak diiktiraf.
Jack The Ripper membunuh mangsanya tanpa belas kasihan. Setelah memotong leher mangsanya, Jack The Ripper kemudian mencacatkan mereka. Bagaikan bayangan di waktu malam, tidak ada seorangpun yang dapat menyingkap siapakah Jack The Ripper sebenarnya. Walaupun Jack The Ripper "hanya" beraksi sekitar kurang satu tahun, korbannya sangat banyak dan telah menjadi legenda sampai sekarang.
Ada juga dugaan bahawa pelaku merupakan seorang doktor atau setidaknya orang yang mempunyai latar belakang pendidikan kedoktoran khusus dalam bidang operasi bedah kerana kelaran-kelaran di tubuh mangsanya sangat rapi yang hanya dapat dilakukan menggunakan alat-alat pembedahan kedoktoran yang memerlukan keahlian khusus.
Identiti Jack the Ripper sampai hari ini masih merupakan misteri; terdapat spekulasi menjangkakan bahawa Jack the Ripper telah menyeberangi Lautan Atlantik dan tinggal di Amerika Syarikat selepas melakukan pembunuhan-pembunuhan tersebut.
Gau-Algesheim

Gau-Algesheim merupakan sebuah kawasan perbandaran terletak di daerah Mainz-Bingen, Rhineland-Palatinate, Jerman.
Gąbin

Gąbin merupakan sebuah bandar yang terletak di wilayah Masovian, Poland.
Takat kilat

Takat kilat bagi bahan kemeruapan pada suhu terendah yang akan menghasilkan wap, bercampur dengan udara, dan terbakar.
Takat kilat memerihalkan cecair bahan api. Ia membantu untuk memberitahu tentang bahaya api dari cecair. "Takat kilat" boleh menggambarkan kedua-dua cecair mudah terbakar dan cecair pembakaran.
Lim Wee-Chai

Pendidikan

Lim berkelulusan Ijazah Sarjana Muda Sains dengan Kepujian dalam Fizik pada tahun 1982, dari Universiti Malaya, dan memperoleh Ijazah Sarjana Pentadbiran Perniagaan pada tahun 1985 dari Sul Ross State University di Texas, Amerika Syarikat. Beliau juga memperolehi PhD dalam Pengurusan dari Universiti Selangor di Shah Alam, Selangor pada tahun 2015, dan dianugerahkan Doktor Kehormat dalam Pentadbiran Perniagaan oleh Oklahoma City University di Amerika Syarikat pada 2016. Pada Ogos 2018, Lim juga dianugerahkan Doktor Kehormat dalam Keusahawanan oleh Universiti Pengurusan dan Sains, Shah Alam, Selangor, Malaysia.
Ukuran unit Melayu

Jisim

Dengan mengukur jumlah mengikut jisim, unit umum adalah kati, yang adalah lebih kurang 1 1/3 lb. Suatu unit yang lebih tinggi adalah pikul'', yang adalah 100 kati atau 133 1/3 lb..

Isi padu

Dengan mengukur jumlah mengikut isi padu, unit umum adalah gantang, yang sama dengan gelen Imperial. Sebuah gantang dapat dibahagikan ke dalam empat cupak. Cupak dapat dibahagikan lanjut ke dalam empat centong, dan dua centong menjadi satu leng.
Centong juga biasanya digunakan hanya dalam sesetengah kawasan sahaja, dan oleh itu lapan leng memjadi satu chupak.
Apabila digunakan untuk mengukur beras tidak sekam, satu gantang mempunyai berat lebih kurang 4 ke 5 lb.
Gondong

Gondong merupakan sebuah mukim di daerah Ketereh, Kota Bharu, Kelantan. Gondong terletak dalam Parlimen P 026 Ketereh. Mukim-mukim lain di daerah Ketereh ialah Batu Tinggi, Setek, Hutan Pasir, Padang Lembek, Kemubu, Pasir Badak, Sokor, Dendang, Durian Hijau, Belukar Luas, Bangol Lepah, Padang Tengah, Dusun Rendah, dan Gutong. Terdapat sebanyak 131 mukim kesemuanya di jajahan Kota Bharu.
Batu Bersurat Talang Tuwo

Kandungan

Secara ringkasnya, batu bersurat ini menceritakan tentang perasmian Taman Śrī Ksetra yang dianugerahkan oleh pemerintah Srivijaya iaitu Dapunta Hiyang Sri Jayanasa untuk kebaikan semua makhluk. Batu bersurat ini bertarikh 2 haribulan Caitra tahun 606 Śaka bersamaan 23 haribulan Mac tahun 684 Masihi dan ditulis dalam Bahasa Melayu Kuno bertulisan Pallava.

Terjemahan

Berikut merupakan terjemahan batu bersurat ini oleh Slamet Muljana:
Bahagia! Tahun Saka 606 pada hari kedua bulan terang Caitra, itulah waktunya taman Sri Ksetra ini diperbuat, milik Dapunta Hyang Sri Jayanasa. Ini pesan Dapunta Hyang: Semua yang ditanam di sini; nyiur, pinang, enau, rumbia dan lain-lain yang (berupa) pohon, dimakan buahnya, serta aur, buluh betung dan yang semacam itu. Demikian pula taman-taman lainnya dengan sebat telaga; semuanya yang kuperbuat, semua perbuatan baik, dimaksud untuk kebahagiaan semua makhluk yang bergerak dan tidak bergerak. Hendaklah daya-upaya beliau yang sangat baik itu mendapat kesukaan di kemudian hari dengan jalan lain. Semoga beliau mendapat makanan dan air untuk minumnya. Semuanya yang dibuatnya; ladang, kebun luas, menghidupi binatang-binatang, ramai para abdi suburlah. Jauhkanlah beliau dari segala bencana, siksaan dan penyakit tidak dapat tidur. Bagaimanapun, barang usahanya hendaklah berhasil baik, binatang-binatang lengkap semua, beliau dari sakit dibuat awet muda. Dan lagi, hendaklah semua yang disebut abdi setia baktilah mereka pada beliau. Yang menjadi sahabat beliau, janganlah mereka itu mendurhaka pada beliau; yang menjadi bini beliau hendaklah tetap setia sebagai istri pada beliau. Dimanapun beliau berada, janganlah dilakukan curi, curang, bunuh dan zina di situ. Dan lagi, hendaklah beliau bertemu dengan khalyanamitra, membangun bodichita dengan maitra, menjadi pertapa pada dang hyang Ratnatraya, melainkan senantiasa teguh bersila dengan senang membangun tenaga, keuletan, pengetahuan tentang perbedaan semua sipakala dan pemusatan fikiran. Mudah-mudahan beliau memperoleh pengetahuan, ingatan dan kecerdasan dan ketetapan mahasatwa badan manikam vajracarira yang sakti tanpa umpama, kemenangan dan ingatan pada kelahiran yang telah lampau, indra lengkap, rupa penuh, kebahagiaan, kegembiraan, ketenangan, kata manis, suara Brahma, jadi laki-laki karena kekuatannya sendiri, hendaklah beliau memperoleh cintamanididhara, memperolah janmawacita, karmmawacita, akhirnya beliau mendapat anuttarabisamyaksambhodi.
KRI Silea

TORPEDO

Tiada maklumat

PELURU BERPANDU

Tiada maklumat

MERIAM

Propulsion: 2 diesels, 2 shafts, 3,460 bhp, 21 knots Armament: 1 40 mm, 1 7.62 mm MG
Meriam utama bot peronda kelas Sibaru, KRI Silae yang dipasang pada dek hadapan, adalah meriam 40 mm dan mesingan 7.62 mm pelbagai kegunaan yang menawarkan pertahanan udara jarak-dekat terhad terhadap pesawat sayap kekal dan pesawat sayap berputar dan bagi tugan rondaan.

TUJAHAN

Kapal KRI Silae mempunyai dua enjin disel yang disambung kepada dua gandar yang menghasilkan 3,460 bhp secara berterusan dengan kelajuan bertempur 21 batu nautikal.
Kampung Selarong, Padang Serai

Poskod

Poskod yang digunakan di Kampung Selarong, Padang Serai, Kulim, Kedah adalah 09010.
Holzminden (daerah)

Holzminden merupakan sebuah daerah yang terletak di negeri Niedersachsen, Jerman.
Mukim Padang Sakar

Pentadbiran

Mukim Padang Sakar merupakan salah sebuah mukim yang terdapat dalam negeri Kelantan, dan juga merupakan satu dari mukim yang terletak dalam pentadbiran Jajahan Kota Bharu.
Had pendedahan dibenarkan

Had Pendedahan Dibenarkan ialah had undang-undang di Amerika Syarikat yang menghadkan pendedahan pekerja kepada bahan kimia atau agen fizikal. Untuk bahan kimia, peraturan bahan kimia selalunya diungkapkan dalam bahagian-bahagian per notasi, ataupun kadangkala dalam miligram per meter padu (mg/m³). Unit ukuran untuk agen fizikal seperi bunyi bising adalah bergantung kepada bahan itu.
Had pendedahan dibenarkan biasanya dikira sebagai purata wajaran masa (TWA).
Prinsip Fisher

Prinsip Fisher ialah keterangan tentang mengapa nisbah jantina bagi kebanyakan spesies adalah lebih kurang 1:1. Ia digariskan oleh Ronald Fisher dalam buku yang terkenal, The Genetical Theory of Natural Selection  ("Teori Genetik Pemilihan Semula Jadi" yang salah dianggap sebagai karya Fisher yang asli), yang diterbitkan pada 1930. Bagaimanapun, A. W. F. Edwards mengomen bahawa alasan yang dikemukakan oleh Fisher "mungkin merupakan perdebatan yang paling terkenal dalam bidang biologi evolusi". Khususnya, Fisher mendebatkan daripada segi perbelanjaan ibu bapa dan meramalkan bahawa perbelanjaan tersebut harus sama bagi kedua-dua jantina. Nisbah jantina sebanyak 1:1 justera dikenali sebagai "Fisherian", dan yang bukan dikenali sebagai "non-Fisherian" (bukan Fisher) atau "luar biasa". Keadaan "luar biasa" itu berlaku kerana spesies tersebut menyimpang daripada andaian yang dibuat dalam model Fisher.
Kampung Bukit Kecil Simpor

Poskod

Poskod yang digunakan di Kampung Bukit Kecil Simpor, Kota Kuala Muda, Kedah adalah 08500.
Syed Sheh Hassan Barakbah

Awal kehidupan

Dilahirkan di Alor Star , Kedah , Syed Sheh adalah keturunan Arab Hadhrami yang berhijrah . Nenek moyangnya berhijrah dari Hadhramaut/ Yaman dan menetap di Kedah untuk beberapa generasi sebagai puak Barakbah. Keluarganya Sharifah Rodziah Syed Alwi Barakbah menjadi isteri ketiga Perdana Menteri Malaysia , Tunku Abdul Rahman .
Syed Sheh belajar di Kolej Sultan Abdul Hamid dan di England dengan biasiswa Kerajaan Negeri Kedah. Beliau belajar undang-undang di Inner Temple dan lulus pada tahun 1934 dengan ijazah LL.B.

Kerjaya

Syed Sheh menjadi majistret khas dalam Perkhidmatan Undang-Undang Kolonial pada tahun 1946. Selepas kemerdekaan 31 Ogos 1957, beliau berkhidmat sebagai seorang hakim di Mahkamah Rayuan.Pada 1963, dilantik sebagai Ketua Hakim Malaya . Pada tahun 1968, Syed Sheh menjadi Ketua Hakim Negara Mahkamah Persekutuan ,  jawatan tertinggi dalam badan kehakiman Malaysia . Beliau yang pertama rakyat Malaysia untuk jawatan itu,menggantikan James Beveridge Thomson.

Selepas bersara

Selepas bersara sebagai Ketua Hakim Negara, Syed Sheh telah dilantik sebagai Senator di Dewan Negara iaitu badan perundangan selelas Parlimen Malaysia . Beliau menjadi Presiden Dewan Negara pada tahun 1969.Beliau bersara dari Senator dan dilantik sebagai Gabenor Pulau Pinang ke-3 oleh Yang di-Pertuan Agong ,Sultan Ismail Nasiruddin . Beliau telah berkhidmat dua penggal (empat tahun dan dua tahun) sehingga Februari 1975.

Majlis pelantikan Gabenor Pulau Pinang

Pada 3 Mac 1969, 1969, Sultan Ismail Nasiruddin Shah ibni Almarhum Sultan Zainal Abidin selaku Yang di-Pertuan Agong berkenan melantik Tun Syed Sheh Syed Hassan sebagai Gabenor Pulau Pinang. Gabenor sebelumnya meninggal dunia pada 31 Januari 1969.  Majlis pelantikan diadakan di Istana Negara dengan disaksikan oleh Perdana Menteri Malaysia Tunku Abdul Rahman,Ketua Menteri Pulau Pinang, Tan Sri Wong Pow Nee; Ketua Hakim Negara, Tan Sri Azmi Mohamad; Speaker Dewan Rakyat, Dato’ C.M. Yusof bin Sheikh Abdul Rahman dan Peguam Negara Malaysia, Tan Sri Abdul Kadir Yusof. Majlis angkat sumpah diadakan di Dewan Undangan Negeri Pulau Pinang.

Kematian

Tun Syed Sheh meninggal dunia pada 8 Oktober, 1975, di Alor Star , Kedah .
Blaslay

Blaslay ialah sebuah komun di jabatan Vienne di wilayah Poitou-Charentes barat Perancis.
Groß Ippener

Groß Ippener merupakan sebuah munisipaliti terletak di daerah Oldenburg, Niedersachsen, Jerman.
Motihari

Demografik 2001

Menurut bancian India pada tahun 2001, Motihari memiliki bilangan penduduk seramai 101,506. Dari jumlah tersebut, kaum lelaki membentuk 54% dari jumlah keseluruhan populasi dan wanita seramai 46%.

Pendidikan 2001

Menurut bancian India pada tahun 2001 Motihari memiliki kadar pendidikan (kebolehan membaca) 69%, melebihi kadar purata kebangsaan 59.5%; dengan 58% lelaki dan 42% wanita mampu membaca. 15% dari populasi berusia di bawah 6 tahun. (2001)
Filem Robosapien: Rebooted

Pelakon

Filem ini turut disertai oleh beberapa orang pelakon terkenal, antaranya adalah Kim Coates, David Eigenberg, Penelope Ann Miller

Ringkasan

Seorang budak lelaki robot dan seorang anak lelaki bersatu untuk menyelamatkan ibu bapa masing-masing, yang ditahan oleh organisasi yang membiayai pencipta robot.
Penyamaran tentera

Penyamaran tentera atau dipanggil pemakaian celoreng ialah penggunaan penyamaran oleh sesebuah pasukan tentera untuk melindungi anggota dan peralatan daripada pemerhatian tentera musuh. Pada praktiknya, ia bermaksud menerapkan warna dan material kepada semua jenis peralatan tentera, termasuk kenderaan, kapal, pesawat, posisi meriam dan pakaian tempur, samada menyembunyikan ia daripada pemerhatian (kriptik), atau menjadikannya tampak sebagai sesuatu yang lain (kemimikan). Perkataan slanga Perancis camouflage diangkat kedalam penggunaan biasa bahasa Inggeris semasa Perang Dunia I apabila konsep perdayaan visual berkembang menjadi satu bahagian penting taktik tentera moden. Dalam peperangan, artileri jarak jauh dan pemerhatian dari udara digabungkan untuk memperluaskan medan tembakan meriam, dan penyamaran telah digunakan secara meluas untuk mengurangkan bahaya menjadi sasaran atau untuk membuat kejutan. Oleh itu, penyamaran tentera adalah satu bentuk perdayaan tentera.
Penyamaran pertama kali dipraktikkan dalam bentuk yang mudah pada pertengahan kurun ke-18 oleh unit-unit jäger- atau raifal. Tugas mereka memerlukan mereka menjadi tidak mudah dilihat, dan telah dibekalkan dengan pakaian seragam warna hijau dan kemudian warna kusam yang lain. Dengan adanya pelbagai senjata jarak jauh dan lebih tepat, terutamanya raifal boleh ulang, penyamaran telah diterima untuk pakaian seragam semua ketumbukan tentera, diperluaskan pada kebanyakkan bentuk kelengkapan tentera termasuk kapal dan pesawat. Banyak kain penyamaran moden memaparkan penglihatan yang bukan hanya cahaya yang boleh dilihat tetapi juga berhampiran sinar inframerah, untuk bersembunyi daripada alat pandang malam. Penyamaran bukan sahaja visual; haba, bunyi, magnetisme dan juga bau boleh digunakan untuk menyasarkan senjata, dan mungkin sengaja disembunyikan. Sesetengah bentuk penyamaran mempunyai elemen-elemen loreng ketakberubahan, direka untuk meloreng corak pada jarak yang berbeza, biasanya corak penyamaran digital yang diperbuat dari piksel.
Penyamaran untuk kelengkapan dan posisi telah dibangunkan secara meluas untuk kegunaan tentera Perancis pada tahun 1915, kemudian diikuti oleh tentera-tentera lain dalam Perang Dunia I. Dalam kedua-dua perang dunia, artis-artis telah direkrut sebagai pegawai penyamaran. Penyamaran kapal dibuat melalui skema penyamaran silau yang mudah dilihat semasa Perang Dunia I, tetapi sejak penciptaan radar, penyamaran kapal kurang diambil perhatian. Pesawat, terutamanya dalam Perang Dunia II, kerap di cat dengan warna skema yang berbeza atas dan bawah, bagi menyamarkan mereka antara bumi dan langit.
Corak penyamaran tentera telah popular menerusi fesyen dan seni dari awal tahun 1915. Corak penyamaran muncul dalam kerja artis seperti Andy Warhol dan Ian Hamilton Finlay, kadangkala dengan pesanan anti-perang. Dalam fesyen, ramai pereka utama telah mengeksploitasi gaya dan simbolisme penyamaran, dan pakaian tentera atau meniru kedua-duanya sebagai pakaian jalanan dan sebagai simbol protes politik.
Juruteknik talian

Sejarah

Pekerjaan ini bermula dengan penggunaan meluas telegraf dalam tahun 1840-an . Telegraf boleh digantung di atas pokok, tetapi tiang kayu dengan cepat diterima pakai sebagai kaedah pilihan. Istilah juruteknik talian telah digunakan bagi mereka yang memasang tiang kayu dan menggantungkan wayar. Istilah ini terus digunakan dengan ciptaan telefon pada tahun 1870-an dan permulaan elektrik pada tahun 1890-an.
Kerja kuasa elektrik baru ini adalah lebih merbahaya berbanding kerja telegraf atau telefon kerana risiko renjatan elektrik. Antara tahun 1890-an dan 1930-an, kerja-kerja talian telah dianggap sebagai salah satu pekerjaan yang paling berbahaya. Kira-kira 1 dalam 2 juruteknik talian terbunuh di tempat kerja ,  kebanyakannya akibat kejutan elektrik. Ini membawa kepada pembentukan organisasi buruh untuk mewakili pekerja dan mendesak bagi keselamatan mereka. Ini juga membawa kepada penubuhan program rintisan dan penubuhan piwaian keselamatan yang lebih ketat, bermula pada tahun 1930-an. Pergerakan Kesatuan di Amerika Syarikat yang diketuai oleh juruteknik talian Henry Miller, pada tahun 1890 telah dilantik sebagai presiden yang Persaudaraan Antarabangsa bagi Pekerja Eletrik ("International Brotherhood of Electrical Workers", atau "Electrical Wiremen and Linemen's Union, No. 5221") bagi Persekutuan Buruh Amerika.
Akta Ibukota Persekutuan 1960

Pada tahun 1960, parlimen meluluskan rang undang-undang yang dipanggil Akta Ibukota Persekutuan 1960 atau biasa disebut Akta 190. Melalui akta ini, bidang kuasa pihak berkuasa tempatan di Kuala Lumpur (ketika itu Majlis Perbandaran Kuala Lumpur di bawah kerajaan Selangor) telah dipindahkan dari senarai kerajaan negeri ke kerajaan Persekutuan sepenuhnya dan ditukarkan namanya menjadi Suruhanjaya Ibukota dengan bidang tugas yang khusus hanya bagi Ibukota Kuala Lumpur sahaja. Jawatan Pesuruhjaya Ibu Kota Kuala Lumpur juga diwujudkan mengikut akta ini yang dilantik oleh Yang di-Pertuan Agong bagi menguruskan pentadbiran Kuala Lumpur. 
Akta ini pernah disemak dan dipinda baki memperbaiki beberapa kelemahan yang tekandung didalamnya terutamanya selepas terbentuknya Wilayah Persekutuan. Akta 59 iaitu Akta Bandaraya Kuala Lumpur 1971 (peruntukan berkenaan dengan perubahan gelaran dan perkara lain yang berbangkit mengenai penganugerahan taraf Bandaraya kepada Perbandaran Ibu Kota Kuala Lumpur) pula digubal bagi menyokong Akta Ibukota Persekutuan sedia ada.
Menurut peruntukan seksyen 4 (d), Pindaan kepada gelaran, Akta Bandaraya Kuala Lumpur 1971. Pesuruhjaya Ibu Kota Kuala Lumpur, sah untuk dipindakan kepada gelaran baru iaitu Dato Bandar Kuala Lumpur.
Penggubalan Akta Kerajaan Tempatan 1976 (Akta 171) tidak menjejaskan sama sekali Akta Ibukota Persekutuan 1960, mana-mana seksyen dalam Akta 171 yang tidak bertentangan dengan Akta 160 adalah diguna pakai oleh Dewan Bandaraya Kuala Lumpur (DBKL).

Kuala Lumpur hari ini

Hingga kini, Akta 190 menjadi akta yang utama di Kuala Lumpur. Datuk Bandar Kuala Lumpur menjalankan kuasa pentadbirannya melalui peruntukan yang terkandung di dalam Akta Ibu Kota Persekutuan 1960 menjadikan DBKL, PBT yang unik berbanding lain-lain PBT di semenanjung yang mengguna pakai Akta 171 (kecuali Putrajaya (Akta Perbadanan Putrajaya 1995 [Akta 536]). DBKL tidak boleh sewenangnya bertindak tanpa mengikut peruntukkan undang-undang. Segala tugas yang dijalankan oleh kakitangan DBKL adalah mewakili seluruh tugas yang dipikul oleh Datuk Bandar Kuala Lumpur. Menurut seksyen 12 Akta Ibukota Persekutuan 1960, Datuk Bandar Kuala Lumpur boleh menjalankan segala kuasa yang dipertanggungjawabkan kepadanya melalui anggota dan pegawai DBKL yang berkhidmat.
Tegalbuleud

Poskod

Poskod yang digunakan di Tegalbuleud adalah 43186. Terdapat buah desa di dalam daerah kecamatan Tegal Buleud.
Kumpulan ÆON

Kumpulan AEON (イオングループ Ion Gurūpu) adalah satu kumpulan syarikat peruncitan dan perkhidmatan kewangan berpengkalan di Chiba, Jepun, yang berpusat kepada Æon Co., Ltd. Ia mempunyai anak syarikat di Tanah Besar China, Hong Kong, dan Malaysia, serta ia juga berdagang di bawah nama JUSCO. Ia mendakwa menjadi kumpulan peruncitan terbesar Jepun dalam bentuk jualan. (1) Walau bagaimanapun, ia berkedudukan sebagai peruncit kedua terbesar Jepun mengikut jualan di belakang, Seven & I Holdings (Seven-Eleven) di dalam kedudukan Fortune Global 500 rankings dan ke-10 seluruh dunia di dalam kategori peruncitan makan dan stor dadah.